ms en en en en id en en fr ms ca id en en en id en en fr ms ca ms ms en en id id id id id id id id ms id id ms en id id id hu ms ms ms id id id id ms id ms id ms id ms id id id id id id tl en ml de en en nl en en en id fi en id en id en ms fr en id id en en en fa en en en en en en es en en ms en fr en en en en en id en en
Terima Kasih Untuk Sebuah Ketidaksempurnaan Kita – Saifulislam.Com
Saturday , September 3 2022
Petikan buku How Full Is Your Cup: 64 stories that can transform the way you look at life oleh Sampath J.M
Setiap hari, peladang itu mengangkut air dari sungai ke kebunnya dengan dua baldi yang tergantung di hujung kandar.
Di hujung sana, baldi yang sempurna.
Di hujung sini, baldi yang ada luka-luka pada tubuhnya. Terbocor sedikit di atas, berlubang sedikit di bawah.
Tetapi peladang itu terus menerus melakukan kerjanya seperti biasa.
Baldi yang sempurna itu sombong, bangga dengan kesempurnaannya. Sedangkan baldi kedua berasa rendah diri menyedari akan dirinya, tidaklah sesempurna baldi pertama.
Pada suatu hari, baldi cacat itu bertanya kepada tuannya “tuan, mengapakah tuan terus menggunakan saya, sedangkan saya hanya membawa air separuh jumlah berbanding baldi pertama?”
Menyedari akan dilema baldi cacatnya itu, peladang tersebut menjawab “wahai baldi yang ‘tidak sempurna’, lihatlah di belakang kita!”
Apabila baldi cacat itu menoleh ke belakang, nampaklah dia, bagaimana di sebelah baldi ‘sempurna’, lorong itu kering kontang tak punya apa. Tetapi di sebelah dirinya si baldi yang cacat itu, pokok-pokok bunga dan pelbagai tumbuhan, tumbuh subur mengeluarkan kebaikan, hasil menikmati air yang tiris daripada kecacatan baldi itu! Biar pun jumlah air yang sampai ke hujung hanya separuh, separuh lagi telah menyuburkan sebuah perjalanan.
Tiada air yang hilang.
Walaupun baldi itu luka, cacat dan tidak sempurna.
Dalam ketidaksempurnaannya, dunia yang lebih luas mendapat kebaikan yang banyak daripadanya.
DI SEBALIK KETIDAKSEMPURNAAN KITA
Negara kita bukan negara hanya untuk orang baik dan sempurna. Negara kita untuk semua. Untuk orang baik, untuk orang mahu jadi baik, untuk orang yang pernah tidak baik, kemudian mahu jadi baik.
Pakaian kita tidak sesempurna kesempurnaan yang dibangga di sana. Rupa paras kita tidak sehebat kehebatan yang dibangga di sana. Kita ini penuh kekurangan. Malah kesahihan agama kita pun katanya cacat tidak sempurna. Isi hati kita pun didedahkan sebagai serba tidak kena. Kurang sini, kurang sana.
Jika kita toleh sedikit ke belakang…
Kekurangan-kekurangan kita ini menyebabkan jalan yang kita tempuh menyuburkan pelbagai kebaikan.
Bangsa yang pelbagai bekerjasama.
Agama yang berbeza hidup bersama.
Budaya yang berlainan tidak bersengketa.
Sebab semua yang berbeza dan tidak sama itu, Tuhan yang menyengajakannya.
Agar kita kenal mengenal hidup bersama.
Bukan untuk benci membenci, marah memarahi, syak mengesyaki, tanpa henti.
Jangan khuatir dengan ketidaksempurnaan kita. Ia cacat di mata pemuja kesempurnaan. Ia rahmat di tadahan ramai yang mendamba kebaikan.
Jika Islam itu rahmat buat sekalian alam, mungkin yang menjadikan Islam itu rahmat adalah pada ketidaksempurnaan kita, bukan pada sebuah kesombongan terhadap sebuah ‘kesempurnaan’  yang hanya mementingkan mereka-mereka sahaja.
Terima kasih atas ketidaksempurnaan itu, kerana yang sempurna, hanyalah Tuhan.
Negara kita bukan negara hanya untuk orang baik dan sempurna. Negara kita untuk semua. Untuk orang baik, untuk orang mahu jadi baik, untuk orang yang pernah tidak baik, kemudian mahu jadi baik. Malah negara kita juga perlu adil kepada orang jahat, orang khianat, orang jenayah.
Bahawa berlaku adil kepada mereka adalah dengan membawa mereka ke muka pengadilan, agar berhenti kejahatan, pengkhianatan, dan jenayah mereka.
Dari Anas radhiyallahu ‘anhu mengatakan, Rasulullah sallallahu ‘alayhi wa sallam telah bersabda: “Tolonglah saudaramu baik ia berbuat zalim atau dizalimi.”
Seorang lelaki bertanya, “ya Rasulullah, saya maklum jika ia dizalimi, namun bagaimana saya menolong saudara yang  melakukan kezaliman?”
Nabi menjawab, “engkau mencegahnya atau halang dia daripada kezaliman, itulah cara engkau menolongnya.” (hadith riwayat al-Bukhari No: 6438)
Mari bantu warganegara kita yang zalim-zalim itu, dengan berhenti menyokong mereka. Berhenti menjadi talian hayat mereka. Berhenti menjadi faktor kemenangan mereka. Bersama menghalang mereka daripada terus berlaku zalim. Dengan tidak lagi memilih mereka.
Ia juga bukan strategi paling sempurna.
Tetapi dari situ, kita boleh kembali bermula!
Previous ‘Gangguan’ ke Atas Proses Tarbiah: Meneliti Psikopolitik Islamisme
Next Meidän Piti Lähteä (Kami Harus Pergi)
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved